PIÈCES A L’APPUI. 
207 
Jeunesse et tHeillme. 
Car, comme en jonesse le corps 
Est en ses membres vigoreux, 
Les bras sont plains, nervus et fors , 
Le sang boullant et rigoreux, 
Visage ouvert, joyeuse chière, 
Tout y est vert et amoureux , 
Toute chose en jonesse est chière. 
En vieillesse, par le contraire , 
Toutes les vertus s’amortissent, 
La teste croule, le viaire 
Pâlist, et les nerfs se roidissent ; 
La voix deffault, durs souspirs issent 
En lieu de parolle joyeuse ; 
Toutes choses se anientissent ; 
Vieillesse est une aage.piteuse. 
{Ibid.) 
ÜUgstm îic Omour. 
Quant dame de son cueur fait monstre 
A amant et lui baille en garde, 
C’est par ainsy qu’il ne le monstre, 
Ains l’enferme en sa sauve-garde 
Et si secrètement le garde 
Que nesun véoir ne le puist ; 
Car elle veult que seul regarde 
Le bien dont elle l’enrichist. 
Amour de dame c’est relique 
Laquelle veult estre enchâssée 
En cueur très-secret, n’en publicque 
Montrée, ains à seule pensée , 
Pour ce que, quant plus est pensée 
Et ou retraict du cueur véue , 
Tant plus est sa clarté haussée 
Et plus chière et plus noble éue. 
Comm l’escharboucle reluit 
En la nuit secrète et obscure, 
Ainsy l’amour de dame luit 
En cueur qui de céler a cure. 
Et, comme fine pierre et pure 
En l’or se resjouist et aise , 
Ainsy est dame par nature 
En amy leal à son aise. 
(Ibid.) 
flcnctope. 
Pénélope monstra se femme 
Scet garder léaulté entière 
Et se de'légier on entemme 
Son cueur par don ou par prière. 
Elle est l’exemple et la lumière 
Que femme , son mary absent, 
N’est de mal faire constumiêre 
Et à aultre amour ne consent. 
Ulixes dix ans demoura 
Avec maint baron devant Troye ; 
Tandis, d’elle s’enamoura 
Maint homme qui n’eust l’amor soye ; 
Car, solitaire , simple et coye, 
En léaulté le jour passoit ; 
Jamais n’avoit plus grande joye, 
Que quant à Ulixes pensoit. 
